ANEXA 1 


O ACTIVITATE DE SUCCES ÎN SĂPTĂMÂNA „ŞCOALA 
ALTFEL” 


FIŞA ACTIVITĂȚII DE SUCCES - DOMENIUL EDUCATIV: CULTURAL 


Numele şi adresa unităţii de învăţământ aplicante: Colegiul Tehnic „Samuil Isopescu” Suceava, 
str. Samoil Isopescu, nr. 19, Suceava 

Nivelul de învăţământ: liceal, profesional, postliceal 

Numărul elevilor din şcoală: 571 elevi 

Numărul cadrelor didactice din şcoală: 41 cadre didactice 

Coordonatorul activităţii: Tiberiu Ambrozie, profesor (diriginte clasa a X-a C), telefon 0744890490 
Titlul activităţii: „Patrimoniul cultural local — patrimoniu cultural european” 

Obiectivele educaţionale ale activităţii: 

-dezvoltarea spiritului de cunoaştere şi de investigaţie a elevilor în contextul desfăşurării Anului 
European al Patrimoniului Cultural; 

-cunoaşterea trecutului oraşului şi Judeţului Suceava şi înțelegerea mesajului esențial al istoriei 
naționale si locale; 

-dezvoltarea spiritului civic şi de investigaţie a elevilor în cadrul proiectelor specifice Anului 
European al Patrimoniului Cultural; 

-cunoaşterea şi vizualizarea unor elemente de biodiversitate aparţinând mediului temperat; 
-cunoaşterea unor elemente legate de astronomie, cum ar fi Sistemul Solar, galaxii, stele, planete, 
sateliți, meteoriți şi vizualizarea acestora pe aplicaţia bolţii cereşti de la observator. 

Elevi participanţi: 25 de elevi 

Durata şi locul desfăşurării activităţii: activitatea s-a desfăşurat în perioada 17-18 aprilie 2018; 
durata totală a fost de 10 ore repartizate astfel: vizită la Muzeul de Istorie al Bucovinei (4 ore), vizită 
la Muzeul de Ştiinţe Naturale (2 ore) şi vizită la Observatorul Astronomic (4 ore) 

Descrierea activităţii 

Anul 2018 ne permite tuturor să ne bucurăm de patrimoniul nostru cultural, cunoscându-l si 
apreciindu-l mai bine. Organismele Uniunii Europene ne invită să participăm la activitățile care vor fi 
organizate în întreaga Europă. Obiectivul principal este de a contribui la declanșarea unei schimbări 
reale în modul în care ne apreciem, ne protejăm şi ne promovăm patrimoniul, astfel încât Anul 


european să aducă beneficii pe termen lung cetăţenilor. 


Abordarea inovatica din perspectiva patrimoniului cultural se regăseşte prin vizitarea a trei instituţii 
cu profil muzeal diferit, cu caracter interdisciplinar care vizează, istoria, geografia, biologia şi 
astronomia şi aspecte de cultură şi civilizație specifice Municipiului Suceava şi regiunii istorice 
Bucovina. Originalitatea activităţii a constituit-o vizitarea expozițiilor temporare de la Muzeul de 
Istorie a Bucovinei din Suceava, expoziţii unice în judeţul nostru, evenimente ce adună un interes 
cultural şi preocupă foarte multe medii. Gradul de implicare a elevilor a fost important prin 
participarea la expoziţii, prin realizarea de fotografii şi prezentări Power Point, completarea unui 
chestionar prin care şi-au exprimat feed-back-ul pozitiv asupra activităţii. 

Activitatea „Patrimoniul cultural local — patrimoniu cultural european”, desfăşurată cu clasa a X-a C 
pe parcursul a două zile (17-18 aprilie 2018) a cuprins vizitarea a trei unităţi culturale de primă 
mărime din Municipiul Suceava: Muzeul de Istorie al Bucovinei, Muzeul de Ştiinţe Naturale şi 
Observatorul Astronomic al Universităţii „Ştefan cel Mare” Suceava. Prin urmare partenerii acestei 
activităţi au fost: Complexul Muzeal Bucovina şi Universitatea „Ştefan cel Mare” Suceava. Metodele 
de lucru utilizate de către profesorul coordonator, de către ghizii de la instituțiile partenere şi de către 
elevi au fost diverse: prelegerea, explicaţia ştiinţifică, conversaţia, problematizarea, descrierea, 
realizarea de fotografii şi prezentări Power-Point. Mijloacele de învăţământ utilizate au fost: aparatul 
foto, computerul, videoproiectorul şi mijloacele existente în instituţiile partenere 

1. Vizită la Muzeul de Istorie a Bucovinei din Suceava cu elevii clasei a X-a C 

Data şi durata vizitei: 17 aprilie 2018, 4 ore 

Obiectivele vizitei au vizat: 

a. înțelegerea mesajului esenţial al istoriei nationale si locale; 

b. cunoaşterea trecutului oraşului şi județului Suceava; 

c. dezvoltarea spiritului civic şi de investigaţie a elevilor; 

Descrierea vizitei: la Muzeul de Istorie a Bucovinei elevii au primit informaţii în fiecare sală de 
la ghidul muzeului asupra istoricului şi semnificației exponatelor. A fost vizitată expoziţia 
permanentă a muzeului cu exponate din epoca antică şi până în epoca contemporană. Au fost 
apreciate exponatele din etapa stăpânirii austriece, o etapă de protejare şi de înflorire a 
patrimoniului cultural din Bucovina. De asemenea elevii au apreciat Sala tronului, considerată în 
trecut o culme a muzeografiei din România. Vizita la Muzeul de Istorie a Bucovinei, a cuprins 
vizitarea a trei expoziţii temporare de mare originalitate şi consistenţă a exponatelor: 

- expoziția temporară „Oul de Paste, de la cult la artă”, la care elevii şi profesorii însoțitori au admirat 
ouă Fabergé, aduse pentru prima dată de un muzeu din România. Expoziţia reuneşte 262 de ouă de 
Paşte, de pe cinci continente, din colecția Muzeului Naţional Liechtenstein. Celebrele ouă Faberge au 


fost create la sfârşitul secolului al XIX-lea şi începutul secolului al XX-lea pe baza unei cereri făcute 


de țarii Alexandru al III-lea şi Nicolai al II-lea. Aceste opere de artă in miniatura, din metale preţioase 
încrustate cu pietre, sunt o adevărată comoară artistică. Create de bijutierul Carl Fabergé, in Sankt 
Petersburg, cele mai multe dintre aceste opere de artă au fost pierdute, distruse sau luate din Rusia. 
Oul Fabergé este unul dintre miile de ouă bijuterii făcute de Casa de Fabergé, între 1885 — 1917. 

- expoziția temporară „Comorile Peleşului” cuprinde piese de patrimoniu din colecţiile Muzeului 
National Peleş, unicate şi raritati, bijuterii ale artei ceramicii, portelanului, argintăriei şi orologeriei 
din secolele XVIII-XX. Aceste piese au aparținut Familiei Regale a României, fiind cumpărate sau 
primite cadou cu diverse ocazii, înnobilând încăperile Castelului Peleş de-a lungul timpului. 
Exponatele ilustrează eleganța unor creaţii artistice realizate de maeştri particulari şi celebre ateliere şi 
manufacturi din Franţa — Sevres, Italia - Capodimonte, Austria — Augsburg, Germania — Meissen, 
Anglia, Ungaria, Rusia, dar şi rafinamentul şi exotismul artei Orientului. Fiecare piesă îşi are propria 
poveste, poartă amprenta istoriei Castelului Peleş, reamintindu-ne de regii şi reginele României, ai 
căror paşi adesea treceau prin încăperile unde privirea se oprea la obiecte încărcate de amintiri, astăzi 
o parte dintre ele fiind prezente în expoziţia de la Muzeul Bucovinei. Expoziţia este o invitație 
adresată ochiului şi spiritului, o fereastră deschisă către trecut, în care arta ne poate recompensa şi 
mângâia sufletul, într-un rafinat ambient de epocă. Valoarea şi frumuseţea pieselor de patrimoniu 
prezentate în expoziție, alături de unele valori artistice de excepţie din cadrul colecțiilor Muzeului 
National Peleş, sunt prezentate într-un catalog color — „Comorile Peleşului”. 

- expoziția temporară internaţională „Maşinile lui Leonardo da Vinci", realizată în colaborare cu 
societatea ARANEUS din Polonia. Expoziţia a cuprins replici realizate după modelele concepute de 
celebrul pictor, sculptor, matematician, inginer, arhitect Leonardo da Vinci. Modelele au fost realizate 
de manufacturieri italieni, din materialele recomandate de celebrul artist, după schițe rămase de la 
artist. Expoziția a inclus numeroase exponate interactive, pentru pasionatii de mecanică, de 
aeronautică, de explorări subacvatice, de tehnică militară, dar si de artă plastică. 

La revenirea in şcoală s-au vizionat fotografiile realizate pe traseu şi au fost dezbătute momentele 
vizitei la Muzeul de Istorie a Bucovinei, cu accent pe comentarea expozițiilor temporare din 
muzeu. 

Rezultate: 

a. elevii au înţeles mesajul esenţial al istoriei naţionale și al istoriei Moldovei şi Bucovinei; 

b. activitatea a venit în întâmpinarea cultivării memoriei personalităților care sunt legate de 
oraşul şi de judeţul Suceava; 

c.au fost identificate aspecte importante ale trecutului ce pot contribui la înţelegerea prezentului; 
d. elevii au avut atitudine pozitivă şi au înţeles importanţa vizitării expozițiilor temporare, cu 


exponate de excepţie, care fac parte din patrimoniul cultural european. 


Modalităţi de evaluare a activităţii: dezbatere, fotografii ale elevilor participanți şi realizarea 
unei prezentări Power Point a activităţii. 

2. Vizită la Muzeul de Ştiinţe Naturale cu elevii clasei a X-a C; 

Data şi durata vizitei: 17 aprilie 2018, 2 ore 

Obiectivele vizitei au vizat: 

- dezvoltarea spiritului de cunoaştere şi de investigaţie a elevilor; 

- cunoaşterea şi vizualizarea unor elemente de biodiversitate aparţinând unor tipuri de medii (cald 
şi temperat) 

Descrierea vizitei: la Muzeul de Ştiinţe Naturale elevii au primit informaţii asupra istoricului şi 
sectiunilor componente ale acestuia. Elevii au vizitat expoziţia permanentă de minerale şi roci 
din cadrul muzeului şi apoi au primit explicaţii la secţiunea „Pădurea de foioase şi elementele ei” 
şi la expoziţia de caricaturi şi desene pe teme de protecția mediului. La revenirea în şcoală s-au 
vizionat fotografiile realizate Muzeul de Ştiinţe Naturale şi au fost dezbătute momentele acţiunii, 
înrr-o atmosferă cooperantă. 

Rezultate: 

a. elevii au înţeles mesajul esenţial al protejării biodiversitatii; 

b.au fost identificate elemente componente ale mediilor tropicale şi temperate; 

c. elevii au înţeles importanţa implicării lor în problemele de protecție a mediului înconjurător, 
pentru protejarea biodiversităţii; 

Modalitatile de evaluare a activităţii au fost: dezbaterea şi realizarea unei prezentări Power Point 
cu vizita la acest muzeu. 

3.Vizită la Obervatorul Astronomic al USV Suceava, cu elevii claselor a X-a C şi a XI-a C; 
Data şi durata vizitei: 18 aprilie 2018,4 ore; 

Obiective: 

-dezvoltarea spiritului de cunoaştere şi de investigaţie a elevilor; 

-cunoaşterea şi vizualizarea unor elemente legate de astronomie şi astrofizică: Sistemul Solar, 
galaxii, stele, planete, sateliți, meteoriți, comete etc. 

-cunoaşterea şi vizualizarea unor elemente fizico-geografice din lumea în care trăim. 

Descrierea vizitei: la Observatorul Astronomic al Universităţii „Ştefan cel Mare” Suceava elevii au 
primit informaţii legate de Univers, Sistemul Solar şi planeta noastră, Terra. Au fost prezentate 
planetele Sistemul Solar si au vizionat filmul documentar „Soarele şi Sistemul Solar”. La 
revenirea în şcoală s-au vizionat fotografiile realizate şi au fost dezbătute problemele abordate la 
Obervatorul Astronomic al USV. 


Rezultate: 


a. elevii au înţeles importanţa Terrei ca planeta a Sistemului Solar; 

b. elevii au înţeles importanta cunoasterii unor elemente specifice Soarelui, Sistemului Solar şi 
planetelor care aparţin acestui sistem. 

Modalităţi de evaluare a activităţii: dezbaterea şi realizarea unei prezentări Power Point a 
acestei vizite, chestionar de feedback adresat elevilor participanţi. 

Rezultatele obţinute în urma activităţii: 

Rezultate calitative şi cantitative aşteptate ca urmare a implementării activităţii sunt următoarele: 

- realizarea unei informări diverse, corecte si competente a tinerilor din grupul ţintă în problematica 
păstrării şi conservării patrimoniului cultural local; 

- vizitarea unor unităţi reprezentative pentru patrimoniul cultural local şi descoperirea prin expoziţiile 
temporare a unor elemente importante de patrimoniu cultural national şi european; 

- dezvoltarea spiritului de cunoaştere şi de investigaţie a elevilor; 

- lărgirea orizontului cultural al elevilor din grupul ţintă al activității. 

Sustenabilitatatea proiectului 

- atragerea a cât mai multor tineri în activităţi culturale în Anul European al Patrimoniului Cultural; 

- includerea bunelor practici identificate în proiect în strategiile şcolii; 

- colaborarea în continuare, cu reprezentanţii instituţiilor partenere şi cu ale instituţiilor implicate în 
acţiuni similare; 

- publicarea unor articole cu tematică adecvată în revista şcolii „Mozaic”. 

Motivația propunerii activităţii ca fiind cea mai bună 

Patrimoniul cultural are o valoare universală pentru noi ca indivizi şi pentru comunitățile şi societățile 
noastre. Este important să îl păstrăm şi să îl transmitem generațiilor următoare. Putem să ne gândim la 
el ca la ceva static sau aparţinând trecutului, însă în realitate evoluează prin modul în care ne raportăm 
la el, prin implicarea noastră. Mai mult decât atât, patrimoniul nostru cultural joacă un rol important 
în construirea viitorului Europei. Acesta este unul din motivele pentru care ne dorim ca pe parcursul 
acestui An european să stârnim în mod special interesul tinerilor. Pretuindu-ne patrimoniul cultural ne 
putem descoperi diversitatea şi putem iniţia un dialog intercultural despre lucrurile pe care le avem în 
comun. Vizitele realizate la muzee sunt ore de istorie şi geografie trăite în direct, sunt complementare 
activităţilor de predare-invatare. 

Mărturii ale elevilor, părinţilor şi profesorilor 

Mihail Georgescu (profesor): „În general, vizitele de la Muzeul de Istorie al Bucovinei sunt ore de 
istorie trăite în direct, pe teritoriul zeiţei Clio, zeiţa istoriei mai ales pentru clasele de ştiinţe sociale, 


care sustin examenul de bacalaureat la acest obiect, fiind permanente proiecţii în lumea în care trăim” 


Teodor Mera (profesor): "Expoziţia Comorile Peleşului prezentată la Suceava este o sinteză a 
colecției de la Muzeul Peleş şi altfel nu s-ar fi putut astăzi explica istoria monarhiei din România, 
dacă nu erau oameni pasionaţi, care au făcut sacrificii şi au riscat ca asemenea bunuri să fie păstrate în 
vremuri de intoleranţă ideologică. În expoziţie este prezentată o miniistorie a regalității în România, 
regalitate care aparţine istoriei noastre”. 

Burlui Ştefan (elev): „Activitatea care mi-a plăcut din cadrul „Săptămânii altfel" este aceea în care am 
vizitat Observatorul Astronomic. Consider că această activitate ne-a ajutat să observăm unele detalii 
importante ale Sistemului Solar şi a Pământului, ca planetă”. 

Bogdan Misoanca (elev) — „Activitatea care mi-a plăcut cel mai mult din programul „Săptămâna 
altfel" a fost Muzeul de Istorie. Expozitia preferata a fost „Ouă încondeiate de Fabergé" deoarece a 
fost o expoziţie unică în România, cu diferite modele pe care le întâlneşti foare rar. După părerea mea, 
cred că aceasta activitate mi-a lărgit granițele culturii mele generale şi mi-a oferit o viziune bună în 
ceea ce priveşte arta şi artistul”. 

Cristian Ailinca (elev) — „Una dintre activitățile mele preferate din săptămâna altfel a fost vizita la 
Muzeul de Ştiinţe ale Naturii. După părerea mea această activitate a avut un rol educativ deoarece 
acolo am putut vedea foarte multe exponate rare, nemaiexpuse în alte muzee, cum ar fi: colecții de 
cristale, de roci, de plante, de animale acvatice, terestre, caricaturi şi multe alte colecţii despre care am 
aflat foarte multe lucruri folositoare. Aşadar, această activitate a fost una cu scopul de imbogatire a 
cunoştinţelor generale, dar şi în dezvoltarea imaginaţie şi creativitaţii”. 

Iliuţă Constantin (părinte) — „Patrimoniul cultural local şi national are o valoare universală pentru noi 
şi un rol important pentru viitorul cultural al Europei, cu care putem initia un dialog intercultural 
despre lucrurile pe care le avem în comun. Salut iniţiativa profesorilor licului de a face ore la muzeu 
sau la observatorul astronomic”. 

Tiberiu Ambrozie (profesor): „În Anul European al Patrimoniului Cultural, expoziţiile temporare de 
la Muzeul de Istorie a Bucovinei, au fost o invitaţie adresată ochiului şi spiritului, o fereastră 
deschisă către trecut, în care arta ne poate recompensa şi mângâia sufletul, într-un rafinat ambient de 


epocă”. 


Dovezi ale activitatii: Galerie foto 
1. Vizită la Muzeul de Istorie a Bucovinei din Suceava - 17 aprilie 2018 


Vizitarea expoziţiei permanente a Muzeului de Istorie a Bucovinei 


Vizitarea expoziţiei temporare „Oul de Paşte, de la cult la artă” de la Muzeul de Istorie a Bucovinei 


| . 


Ou Flori de măr, copie, fabricat în China. Originalul este 
realizat de celebrul bijutier C. Fabergé si este modelat din 

nefrit verde, aur bicolor, email si flori de măr încrustate cu 
diamante. 


e Vizitarea expoziţiei temporare „Invențiile lui Leonardo Da Vinci” de la Muzeul de Istorie a 


Bucovinei 


3. Vizită la Obervatorul Astronomic al USV, 18 aprilie 2018 


